CELEX: 32017R1169
Language: sk
Date: 2017-06-26 00:00:00
Title: Vykonávacie nariadenie Komisie (EÚ) 2017/1169 z 26. júna 2017 o zatriedení určitého tovaru do kombinovanej nomenklatúry

1.7.2017   
               
               
                  SK
               
               
                  Úradný vestník Európskej únie
               
               
                  L 170/56
               
            VYKONÁVACIE NARIADENIE KOMISIE (EÚ) 2017/1169
      z 26. júna 2017
      o zatriedení určitého tovaru do kombinovanej nomenklatúry
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
      keďže:
      
                  (1)
               
               
                  S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
               
            
                  (2)
               
               
                  V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
               
            
                  (3)
               
               
                  Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.
               
            
                  (4)
               
               
                  Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.
               
            
                  (5)
               
               
                  Opatrenia stanovené v tomto nariadení sú v súlade so stanoviskom Výboru pre colný kódex,
               
            PRIJALA TOTO NARIADENIE:
      Článok 1
      Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
      Článok 2
      Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
      Článok 3
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
      
         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 26. júna 2017
         
            
               Za Komisiu
            
            
               v mene predsedu
            
            Stephen QUEST
            
               generálny riaditeľ
            
            
               Generálne riaditeľstvo pre dane a colnú úniu
            
         
      
      
         (1)  Ú. v. EÚ L 269, 10.10.2013, s. 1.
      
         (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
      
         PRÍLOHA
         
                     Opis tovaru
                  
                  
                     Zatriedenie
                     (číselný znak KN)
                  
                  
                     Odôvodnenie
                  
               
                     (1)
                  
                  
                     (2)
                  
                  
                     (3)
                  
               
                     Výrobok v tvare guľôčky (tzv. paintbalová guľôčka – „paintball“) vyrobený z obalu z tvrdenej želatíny, obsahujúci farbu na báze vody.
                     Tento výrobok je určený na použitie ako náboj do paintbalovej zbrane (zbrane na stlačený vzduch s odpaľovacou rýchlosťou strely 91 m/s) počas hry „paintbal“, určenej pre viacero hráčov.
                     Pozri obrázky (*1).
                  
                  
                     9306 90 90 
                  
                  
                     Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 1 s) k 95. kapitole a znením číselných znakov KN 9306 , 9306 90  a 9306 90 90 .
                     Výrobok je navrhnutý ako náboj do paintbalovej zbrane, ktorá je vzhľadom na svoju značnú odpaľovaciu rýchlosť strely zbraňou na stlačený vzduch položky 9304  [pozri nariadenie Komisie (ES) č. 242/96 (Ú. v. ES L 31, 9.2.1996, s. 16)].
                     Paintbalová guľôčka je náboj, používaný na streľbu zo zbraní na stlačený vzduch podobne ako broky alebo šípky. Paintbalová guľôčka je preto ďalším druhom streliva [pozri aj vysvetlivky k harmonizovanému systému k položke 9306 , (A) (3)].
                     Zatriedenie ako výrobok 95. kapitoly je preto vylúčené na základe poznámky 1 s) k uvedenej kapitole.
                     Výrobok sa preto má zatriediť pod číselný znak KN 9306 90 90  ako náboj.
                  
               
            
         
            (*1)  Obrázky majú len informačný charakter.